संत सम्मेलन की तैयारियां शुरू, निमंत्रण पत्र बांटे
सम्मेलन से पहले 6 मार्च से वेद मंदिर में श्री रामकथा, समापन पर मेडिकल कैंप
लुधियाना|भारतधर्म प्रचारक मंडल वेद मंदिर दरेसी रोड की ओर से स्वामी निगमबोध तीर्थ महाराज की अध्यक्षता में 12 मार्च से संत सम्मेलन कराया जाएगा। इसकी तैयारियां शुरु हो गई हैं और संस्था की ओर से निमंत्रण पत्र बांटे जा रहे हैं। संस्था के आेहदेदारों और मेंबरों ने शहर के प्रमुख धार्मिक, सामाजिक और राजनीतिक संगठनों के प्रतिनिधियों को निमंत्रण पत्र दिए। इसी कड़ी में श्री राम शरणम् आश्रम दरेसी के प्रमुख भाई साहिब दविंदर सूद को संत सम्मेलन में पहुंचने का न्यौता दिया। संस्था से जुड़े मोहनी भार्गव ने बताया कि संत सम्मेलन 12 मार्च से 19 मार्च तक दरेसी के रामलीला मैदान में होगा। जिसमें के विभिन्न हिस्सों से आए संत महापुरुष प्रवचन करेंगे। उल्लेखनीय है कि संत सम्मेलन से पहले 6 से 11 मार्च तक वेद मंदिर में श्रीराम कथा का आयोजन किया जाएगा। कैंप के समापन अवसर पर 19 मार्च को आंखों, दांतों की जांच के लिए और होम्योपेथिक कैंप वेद मंदिर परिसर में लगाया जाएगा। सम्मेलन की तैयारियों के तहत शहर में सूचना केंद्र भी खोले गए हैं। जिससे भक्तों को सम्मेलन की जानकारी प्राप्त हो सकेगी। इस सम्मेलन की तैयारियों में मुख्य रुप से विश्व स्वरुप चोपड़ा, हरिओम सहगल, विनोद सहगल, मुनीष कुमार, मनीष अग्रवाल, प्रदीप कालिया, जगदीश शर्मा, बलदेव चोपड़ा, विवेक, सतीश अरोड़ा, सतीश शर्मा आदि सहयोग कर रहे हैं।
hin_Deva hin_Deva hin_Deva